Marselo Neymarning “Real”ga o‘tishi haqida: Ronaldu “Real”ning xo‘jayini emas

“Real Madrid”ning braziliyalik himoyachisi Marselo jamoa yetakchisi Krishtianu Ronaldu PSJ hujumchisi Neymar transferiga qarshi ekanligi borasida xabarlarga munosabatini bildirdi, deb yozadi “Sports.ru”.

“Ronaldu “Real”ning xo‘jayini emas. Agar Peres qaror qilsa, har qanday o‘yinchi jamoaga kelishi mumkin. Ronaldu “Real”da ekan, Neymar jamoamizga o‘tmaydi? Bunday gap yo‘q.
Jamoadagilarning barchasi Ronalduning “Real”da qolishini istaydi. Neymar uchun esa eshiklar doimo ochiq. Bular bir-biriga bog‘liq emas. O‘ylashimcha, dunyoning eng yaxshi o‘yinchilari “Real”da to‘p surishi lozim. Ikki-uch yil oldin ta’kidlaganimdek, Neymar bizniki bo‘ladi”,—deydi Marselo.